תיבת דואר בריטית באוקספורד
**תיבת דואר** היא תיבה המיועדת לאיסוף דואר יוצא מבויל, לשם שליחתו ליעדו. בישראל, תיבות הדואר מוצבות מטעם דואר ישראל ברחובות היישובים ובסמוך לסניפי דואר. 

לעיתים מכנים בטעות בשם "תיבת דואר" את תיבת המכתבים הממוקמת בפתחי בניינים לשם קבלת דואר נכנס עבור הדיירים. 

במדינות מסוימות קיימים מספר סוגי תיבות דואר שונים, המשמשים להפרדה בין מכתבים המיועדים לאזורים שונים או בין סוגי משלוח שונים. באוסטרליה - תיבה צהובה משמשת למשלוח מהיר ואילו תיבה אדומה למשלוח רגיל. בישראל התקיים במשך שנים מעטות נוהג דומה, כשהתיבה האדומה שימשה למכתבים הממוענים לכתובות מחוץ לעיר בה שוכנת התיבה, והצהובה לדואר בתוך העיר. הפרדה זו בוטלה, ובעשור השני של המאה ה-21, תיבות הדואר צבועות כולן באדום.

ריקון התיבות מבוצע בין מספר פעמים ביום למספר פעמים בשבוע. על גבי תיבת הדואר מצוינים מועדי הריקון או השעה בה מתבצע הריקון האחרון ביום.

היסטוריה
--------

תיבת הדואר הראשונה שהוצגה לשירות הציבור הוצבה בפירנצה, ב-1650 והייתה מיועדת להנחת מכתבי הלשנה אנונימיים. בשנת 1653 הוצבו תיבות דואר ברחבי פריז באיים הבריטיים הוצבה תיבת דואר עצמאית (כזו שאינה חלק ממבנה, אלא מוצבת ברחוב) באי ג'רזי בשנת 1852, בהמלצת הסופר אנתוני טרולופ, שבאותה עת עבד בדואר. שנה לאחר מכן הותקנה תיבה כזו באנגליה. בארצות הברית הותקנו תיבות דואר בשנות ה-50 של המאה ה-19.

דגמים
-----

תיבות דואר הן מדגמים אחדים:

* תיבת פנס (lamp box) - תיבה קטנה הניצבת על עמוד קצר או מחוברת לעמוד של פנס רחוב (מכאן שמה) או מחוברת לקיר.
* תיבת עמוד (pillar box) - תיבה הניצבת ברחוב באופן עצמאי.
* תיבת קיר (wall box) - תיבת דואר המוטמנת בתוך קיר

* תיבת פנס מוצמדת לעמוד טלגרף באירלנדתיבת פנס מוצמדת לעמוד טלגרף באירלנד
* תיבת עמוד בדגם משנת 1856תיבת עמוד בדגם משנת 1856
* תיבת קיר בקיימברידג'תיבת קיר בקיימברידג'

תיבות דואר ממדינות שונות
------------------------

הצבעים הנהוגים בעולם לתיבות דואר הם אדום (למשל בישראל, בלגיה, הודו, תאילנד, נורווגיה), צהוב (למשל בקפריסין, צרפת, גרמניה), ירוק (למשל בסין, אירלנד), כחול (למשל בארצות הברית, שוודיה) וכתום (למשל בצ'כיה ובהולנד).

* תיבת דואר סינית בהונג קונגתיבת דואר סינית בהונג קונג
* תיבת דואר בגרמניהתיבת דואר בגרמניה
* תיבה נוספת מגרמניהתיבה נוספת מגרמניה
* תיבת דואר ביפןתיבת דואר ביפן
* תיבת דואר אמריקאיתתיבת דואר אמריקאית
* תיבת דואר במונטריאול, קנדהתיבת דואר במונטריאול, קנדה
* תיבות דואר בצ'כיהתיבות דואר בצ'כיה
* תיבת דואר בברזילתיבת דואר בברזיל
* תיבות דואר מנדטוריות בירושליםתיבות דואר מנדטוריות בירושלים
* תיבת דואר בקפריסין תיבת דואר בקפריסין
* תיבת דואר מנדטורית (שאינה בשימוש) מותקנת בקיר בית הדואר הישן של הוד השרוןתיבת דואר מנדטורית (שאינה בשימוש) מותקנת בקיר בית הדואר הישן של הוד השרון
* תיבות דואר בדואר המכרזי בפתח תקווהתיבות דואר בדואר המכרזי בפתח תקווה
* תיבת דאר ביישוב כפר ורדים. ברקע תיבות דאר חדישותתיבת דאר ביישוב כפר ורדים. ברקע תיבות דאר חדישות

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **תבת דאר** |
| ויקישיתוף תמונות ומדיה בוויקישיתוף: **תיבות דואר** |

* ניר חסון, ימיה האחרונים של תיבת הדואר: בוטלו רוב התיבות האדומות בבירה, באתר הארץ, 13 במאי 2015

הערות שוליים
------------

1. ↑  Almanahul Filatelic 1981, עמוד 136
2. ↑  Ken Lawrence, Before the Penny Black (First Series)
3. ↑  Vanessa Barford, Are there places more British than the UK?, BBC, 8 March 2013
4. ↑  Postal Collection Mailboxes, National Postal Museum

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph989082

 |